INTEGRITI LADA Siri 1/2021 T e r b i t a n U n i t I n t e g r i t i L A D A Aras M2, Kompleks LADA, Jalan Persiaran Putra, 07000 Langkawi Kedah Darul Aman 04-9600 770/771/784/786 integriti@lada.gov.my
Sarikata Integriti adalah satu rumusan bagi keselarasan di antara tindakan dan prinsip moral, etika dan undang-undang serta keselarasan di antara kepentingan diri dengan kepentingan umum. Dalam konteks perkhidmatan awam, integriti diterjemah sebagai keutuhan yang menyentuh soal nilai, etika penjawat awam dan seharusnya menjadi agenda penting pembaharuan pentadbiran dan secara dasarnya ianya sukar dicapai tapi tidak mustahil. Penerapan budaya dan nilai-nilai murni secara berterusan dan bersederhana dalam segala hal akan meyumbang kepada sifat integriti yang kita mahukan dan pemantapan integriti ini memerlukan perancangan, pelaksanaan, penyelarasan dan pemantauan yang berkesan. Sinergi bersama secara kolektif ini menjadikan pemantapan integriti yang sangat penting dan perlu dilakukan dengan sistematik, komitmen yang tinggi dan penuh keikhlasan supaya melahirkan penjawat awam yang mempunyai integriti kelas pertama. Nasaruddin Bin Abdul Muttalib Ketua Pegawai Eksekutif Lembaga Pembangunan Langkawi NASKAH Integriti LADA ( 3 )
Pasukan Sekretariat NASKAH Integriti LADA ( 4 )
Penasihat Tuan Haji Rohaizad Bin Rashid Timbalan Ketua Pengawai Eksekutif (Pengurusan) Ketua Editor Nur Fairuz Shahirah Binti Ab Jelani Ketua Unit Integriti Pasukan Editor Wan Suffurinaz Binti Wan Sulaiman, Hilal Aminur Rashid Bin Suhaimi, Kamariah Binti Musa, Rozita Binti Aziz NASKAH Integriti LADA ( 5 )
Lembaran Integriti NASKAH Integriti LADA ( 6 )
Mengapa Integriti Itu Penting Dalam Pekerjaan? Sejak akhir-akhir ini banyak yang telah diperkatakan mengenai isu yang melibatkan integriti khususnya dalam kalangan penjawat awam. Isu penyalahgunaan kuasa, pecah amanah, rasuah, penyelewengan walaupun dilakukan oleh segelintir individu penjawat awam namun tempiasnya sudah pasti terkena kepada keseluruhan penjawat awam yang berada di negara ini ibarat "kerana nila setitik, rosak susu sebelanga". Apakah Yang Dimaksudkan Dengan Integriti? Integriti secara umumnya membawa maksud kualiti unggul yang wujud secara keseluruhan dan padu pada individu dan sesebuah organisasi. Isu integriti berkait rapat dengan isu etika dan nilai-nilai murni pekerja dalam diri seseorang dan sesebuah organisasi. Namun, kita sedar betapa pentingnya integriti di dalam pekerjaan supaya kepercayaan masyarakat umum terhadap sesesuah organisasi seperti sektor penjawat awam tidak terjejas sehingga boleh menganggu kestabilan dan keharmonian negara. Segala dasar dan polisi berkaitan yang dilaksanakan seharusnya diamalkan oleh semua pejawat awam dengan sepenuh hati supaya mereka dapat melakukan sebarang tugas yang diberikan dengan baik dan cekap. Dalam aspek tadbir urus dan pentadbiran organisasi misalnya, keruntuhan ini akan menyebabkan berlaku pelbagai kepincangan seperti peningkatan amalan rasuah dan pecah amanah. Tidak kira, sama ada dalam organisasi awam mahupun swasta, pemegang jawatan ataupun pekerja yang tidak memiliki integriti diri yang tinggi akan sentiasa mencari peluang melakukan penyelewengan demi kepentingan peribadi, tanpa memikirkan implikasi terhadap imej organisasi dan negara. Tidak mustahil, ketiadaan integriti bakal meruntuhkan institusi dan mengancam keselamatan negara. integriti NASKAH Integriti LADA ( 7 )
Mendidik Generasi Berintegriti Datuk Wira Dr Ismail Ibrahim Ahli Lembaga Pengarah Institut Integriti Malaysia (22 Mac 2021) Renung dan kajilah satu ayat al-Quran yang ringkas dan pendek dalam surah Al-Rum ayat 30 yang menjelaskan bahawa agama Islam dan umat Islam adalah bertunjangkan fitrah yang bersih dan suci. Oleh itu, manusia yang tidak menghayati kehidupan fitrah, besar kemungkinan akan melakukan perbuatan yang tidak suci lagi iaitu dengan bertindak mengikut nafsu dalam kepelbagaian aspek kehidupannya iaitu yang menentang akidah, syariah dan akhlak yang telah dibawa oleh agama Islam. Nabi Yusuf AS ketika mengingati kembali segala peristiwa kehidupannya yang panjang dan kompleks, setelah berjaya kembali ke penghidupan berhikmah dan luhur dengan pertemuan semula dengan ibu bapa dan saudara-saudaranya, telah menyifatkan ALLAH SWT sebagai Fatir, yang ditafsirkan sebagai Pelindung dan Pencipta, dengan munajatnya kepada Penciptanya dalam surat Yusuf ayat 101: "Tuhanku, sesungguhnya Engkau telah meanugerahkan kepadaku sebahagian kekuasaan, dan telah mengajarkan kepadaku sebahagian rahsia (Ta'bir) mimpi. (Wahai Tuhan) Pencipta langit dan bumi, Engkaulah pelindungku di dunia dan di akhirat, matikanlah aku dalam keadaan Muslim, dan hubungkanlah aku dengan orang-orang yang soleh." Sesungguhnya amat murni dan bersih sekali pengucapan Nabi Yusuf yang penuh hikmah dan syahdu ini ketika mengembalikan semula lipatan peristiwa kehidupannya yang akhirnya kembali ke kehidupan fitrah. Sebenarnya inilah perutusan Islam ketika umatnya mengamalkan ibadat kepada ALLAH SWT, iaitu sebagai hikmat dan rahsia yang berada di sebalik ibadat rasmi itu, yang merupakan satu pendidikan holistik untuk jiwa raga, hati nurani dan merupakan satu latihan yang amat berkesan untuk diterjemahkan dalam kehidupan dunia. Amat jelas sekali bahawa ajaran fitrah jasmani dan rohani ini, hendaklah dimulai ketika kanak-kanak masih lembut ubun-ubunnya lagi. NASKAH Integriti LADA ( 8 )
Istilah zuriat yang bermaksud keturunan atau generasi itu ialah jangka waktu manusia dari awal kelahirannya hingga ke akhir saat kehidupannya. Kehidupan sepanjang hayatnya inilah yang dimaksudkan dalam ajaran agama dengan pengisian unsur pendidikan yang holistik dan menyeluruh itu sesuai dengan semua peringkat kehidupan mereka. Islam mengajar kita supaya tidak berputus asa dalam hidup dan sekali gus juga mendidik kita supaya mempunyai keyakinan diri iaitu dalam konteks ini bahawa sekiranya kita menghadapi krisis kemanusiaan dan pembentukan generasi, maka kita tidak seharusnya lalai atau hanya berpeluk tubuh, tetapi kita haruslah berusaha memperbaiki segala yang lemah dan keciciran, malah membetulkan segala kesilapan itu, untuk mewujudkan semula generasi baharu yang lebih baik lagi. Namun umat Islam, mungkin dalam konteks negara dan bangsa Melayu sendiri, boleh mulai memulihkan keadaan ini dengan kembali semula berbicara tentang pendidikan di rumah, atau keibubapaan, yang pada satu ketika dulu telah kita bicarakan dengan penuh tenaga dan fikiran. Malah nampaknya kini, mulai luntur dan luput dari dunia pembicaraan kita, kerana tekanan hidup yang memerlukan ibu bapa bekerja, memisahkan diri daripada ilmu keibubapaan, malah meminggirkan diri daripada keilmuwan dan pembicaraan saintifik dan pedagogi yang lebih berbentuk profesional tentang fungsi keluarga dalam pendidikan anak-anak. Amatlah diharapkan bahawa dalam zaman yang serba mencabar ini, pihak pemerintah dan masyarakat umumnya haruslah segera integriti keturunan baharu dengan pendidikan membangunkan seumur hidup rohani dan jasmaninya, agama dan sains, serta bidang profesional lain yang seimbang. Artikel Penuh : © 2018 Hakcipta Terpelihara Kumpulan Karangkraf NASKAH Integriti LADA ( 9 )
Sepintas Lalu Apa itu Rasuah? Rasuah merupakan penerimaan atau pemberian sebagai upah atau dorongan untuk seseorang individu kerana melakukan atau tidak melakukan sesuatu perbuatan yang berkaitan dengan tugas rasmi. Antara bentuk-bentuk suapan adalah: Hadiah Bonus Jawatan Diskaun Perkhidmatan Upah Wang Undi Jenis kesalahan rasuah : Meminta/Menerima Rasuah. Menawar/Memberi Suapan. Mengemukakan Tuntutan Palsu. Menggunakan Jawatan/Kedudukan Untuk Suapan Pegawai Awam. NASKAH Integriti LADA ( 10 )
Kenali Simptom Rasuah Hubungan terlalu rapat dengan pelanggan/ kontraktor 1 Perubahan gaya hidup mewah secara tiba-tiba Suka hidup berlagak seperti orang kaya 5 Panggilan telefon yang mencurigakan 3 7 2 Peletakan jawatan secara tiba-tiba 4 Hidup tertekan kerana hutang 6 Enggan dinaikkan pangkat atau ditukarkan 8 Kegagalan menjelaskan punca perolehan harta NASKAH Integriti LADA ( 11 )
Integrity Quotes to Remember By Heart NASKAH Integriti LADA ( 12 )
"Leadership is not just some empty formulas but establishing deep connection at soul levels through service, integrity, passion, perseverance and equanimity. - Amit Ray - " NASKAH Integriti LADA ( 13 )
NASKAH Integriti LADA ( 14 )
Infografik Integrity Today Bilangan 1 Tahun 2020 NASKAH Integriti LADA ( 15 )
NASKAH Integriti LADA ( 16 )
NASKAH Integriti LADA ( 17 )
NASKAH Integriti LADA ( 18 )
Infografik Integrity Today Bilangan 2 Tahun 2020 NASKAH Integriti LADA ( 19 )
NASKAH Integriti LADA ( 20 )
NASKAH Integriti LADA ( 21 )
NASKAH Integriti LADA ( 22 )
NASKAH Integriti LADA ( 23 )
NASKAH Integriti LADA ( 24 )
Infografik Integrity Today Bilangan 3 Tahun 2020 NASKAH Integriti LADA ( 25 )
NASKAH Integriti LADA ( 26 )
NASKAH Integriti LADA ( 27 )
NASKAH Integriti LADA ( 28 )
Infografik Integrity Today Bilangan 4 Tahun 2020 NASKAH Integriti LADA ( 29 )
NASKAH Integriti LADA ( 30 )
NASKAH Integriti LADA ( 31 )
NASKAH Integriti LADA ( 32 )
NASKAH Integriti LADA ( 33 )
NASKAH Integriti LADA ( 34 )
Nota NASKAH Integriti LADA ( 35 )
NASKAH Integriti LADA ( 36 )